CELEX: 62016TN0190
Language: da
Date: 2016-04-27 00:00:00
Title: Sag T-190/16: Sag anlagt den 27. april 2016 – Azarov mod Rådet

20.6.2016   
            
            
               DA
            
            
               Den Europæiske Unions Tidende
            
            
               C 222/30
            
         Sag anlagt den 27. april 2016 – Azarov mod Rådet
   (Sag T-190/16)
   (2016/C 222/38)
   Processprog: tysk
   
      Parter
   
   
      Sagsøger: Mykola Yanovych Azarov (Kiev, Ukraine) (ved advokaterne G. Lansky og A. Egger)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse (FUSP) 2016/318 af 4. marts 2016 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT L 60, s. 76) og Rådets gennemførelsesforordning (EU) 2016/311 af 4. marts 2016 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT L 60, s. 1) annulleres, for så vidt som de vedrører sagsøgeren.
            
         
               —
            
            
               Der træffes bestemmelse om visse foranstaltninger med henblik på sagens tilrettelæggelse, herunder navnlig:
               
                           —
                        
                        
                           Der stilles spørgsmål til Rådet.
                        
                     
                           —
                        
                        
                           Rådet opfordres til skriftligt eller mundtligt at tage stilling til visse aspekter af sagen.
                        
                     
                           —
                        
                        
                           Rådet og tredjeparter, herunder Kommissionen, EADS og Ukraine, anmodes om at fremlægge oplysninger.
                        
                     
                           —
                        
                        
                           Der opfordres til at fremlægge bilag eller bevismidler i forbindelse med sagen.
                        
                     
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende: Tilsidesættelse af grundlæggende rettigheder
               
                           —
                        
                        
                           Inden for rammerne af dette anbringende har sagsøgeren gjort gældende, at der er sket en tilsidesættelse af ejendomsretten og retten til at udøve virksomhed. Han har endvidere gjort gældende, at de pålagte restriktive foranstaltninger er uforholdsmæssige.
                        
                     
         
               2.
            
            
               Andet anbringende: Overskridelse af skønsbeføjelsen
               
                           —
                        
                        
                           Herved har sagsøgeren bl.a. gjort gældende, at Rådet har misbrugt sine skønsbeføjelser, eftersom pålæggelsen af restriktive foranstaltninger over for sagsøgeren overvejende forfølger andre mål end faktisk at styrke og støtte retsstaten og overholdelsen af menneskerettigheder i Ukraine.
                        
                     
         
               3.
            
            
               Tredje anbringende: Tilsidesættelse af princippet om god forvaltningsskik
               
                           —
                        
                        
                           I forbindelse med dette anbringende har sagsøgeren navnlig gjort gældende, at der er sket tilsidesættelse af retten til en upartisk behandling, af retten til en retfærdig og fair behandling og af retten til en grundig undersøgelse af de faktiske omstændigheder.
                        
                     
         
               4.
            
            
               Fjerde anbringende: Åbenbart urigtige skøn